سمکۆ ئەحمەد

سمکۆ ئەحمەد (؛ بە عەرەبی: سمکو احمد؛ بە یابانی:澄湖　バラン　アフマド) ھونەرمەندێکی کوردە، لە شاری سلێمانی ساڵی ١٩٧٢ لەدایکبووە، خوێندنی بنەڕەتی و ئامادەیی لە شاری سلێمانی تەواو کردووە، دەرچووی کۆلێژی ئەندازیاری شارستانییە لە زانکۆی سەڵاحەدین لە شاری ھەولێر لە ساڵی ١٩٩٠، لەپاش تەواوکردنی خوێندنی ئامادەیی بە پلەی یەکەم لەسەر ئاستی خوێندنگاکەی خواستی لەسەر خوێندنی کۆلێژی ھونەرەجوانەکانە، بەڵام لەژێر فشاری چواردەور و مامۆستاکانی دەچێتە کۆلێژی ئەندازیاری و تەواوی دەکات، بەڵام لە ساڵی ١٩٩٦ دوای خەونەکەی دەکەوێت و کۆلێژی ھونەرەجوانەکان لە وڵاتی یابان دەخوێنێت لەزانکۆی تۆکیۆ.

لە ساڵی ١٩٩٦ەوە گەشت دەکات بۆ وڵاتی یابان و وەک یەکەم کورد مۆڵەتی مانەوە و ڕەگەزنامەی یابانی وەردەگرێت، ھەر لەوێش لە زانکۆی تۆکیۆ بڕوانامەی ماستەر لە ئەندازیاری شارستانی و بەکالۆریۆس لە ھونەرەجوانەکان وەردەگرێت لە ساڵی ١٩٩٨.

 ژیانی ھونەری 
ڕیبازی کارەکانی سریالی کۆنتێمپرەری و ئەبستراکتن بە گشتی بەس سمکۆ بڕوای بە چەقبەستووی ھونەری نییە بەردەوام بەپێی کات و شوێنە جیاوازەکانی ژیانی ھەردەم لە نوێگەرایەتیدایە لە پشت ھەر کارێکی دا چیرۆکێک ھەیە، کە زادی ئەزموون ژیانی خۆیەتی لەو وڵاتانەی بۆ کاری مرۆڤدۆستی گەشتی بۆ کردوون، ماوەی ٢ ساڵ لە کۆسۆڤۆ و بۆسنیا، ٢ساڵ لە ئەفریقیا سیرالیۆن و لایبریا پاشان ٢ ساڵ لە ئەفغانستان و پاکستان و مەنگۆلیا چەندین ولاتی تردا ژیاوە کە شەر یاخود کارەساتی سروشتی وێرانی کردون ھەم وەکو ئەندازیار ھاوکاری کردوون بۆ بنیاتنانەوەی وڵاتەکەیان ھەم وەکو شیوەکارێک لەگەڵ منداڵانی وڵاتی جەنگدا کاری ھونەریی ئەنجام داوە، بابەتی کارەکانی بە گشتی سەبارەت بە باسکردنی تاوان و وێرانکاریی جەنگن، ھەوڵیداوە ھونەر و مافی مرۆڤ لەڕێگەی شێوەکارییەوە ببەستێتەوە بەیەکەوە.

 جالا بینالێ 
وێنۆک|جالا بینالێ ساڵی ٢٠٠٤، ئەندامانی دەستەی باڵا.
جالا بینالێ دوو ساڵ جارێک لە تۆکیۆ دەکرێتەوە لە مۆزەخانەی تۆکیۆ میترۆپۆلیتان ئارت کە پێشانگای بەرھەمە نوێیەکانی ھونەرمەندانە و ھونەرمەند سمکۆ ئەحمەد لەساڵی ١٩٩٤ەوە ئەندامی دەستەی باڵای ڕێکخراوەکەیە.

 سەردانیکردنی وڵاتە ھەژارەکان 
وێنۆک|سمکۆ ئەحمەد لە ئەفریقا ساڵی ٢٠٠٢
ھونەرمەند سمکۆ ئەحمەد بە ھاوبەشی لەگەڵ ڕێکخراوی شنەبای ئاشتی ژاپۆن زۆر وڵاتی ھەژار و وێرانکراوی دەستی جەنگ گەڕاون و چالاکی و کاری خێرخوازیان ھەبووە تێیدا، وە ھونەرمەند خۆی سەبارەت بەم گەشتانەی دەڵێت: "سمکۆ کانڤانسەکانی لە خێمەی پەکارھاتووی ئاوارەکان درووست دەکات، تا کانڤانسەکەش ببێتە بەشێکی چیرۆکی کارەکانی" 

 بەرھەمەکان 
تا ئێستا چەندین بەرھەمی بڵاو کراوەتەوە لە بەناوبانگترینیان چوار پەرتووکن بەناوەکانی:
 بەھار ھەرگیز نامرێت

 ڕەنگەکانی بەھەشت
 چۆلەکەکانی بەھەشت
 باران ئارت

دەیان وڵات میوانداری پێشانگاکانیان کردووە لەوانە کوردستان، یابان، کەنەدا، ئەفغانستان، سیرالیۆن، لایبریا لەئەفریقا، بەریتانیا، ھۆلەندا و چەندین وڵاتی تر.

 بەشداری پێشانگا و خەڵاتەکان 

 وەرگرتنی خەڵاتی ڕێزلێنانی مروارییەکان لەساڵی ٢٠٢١، لەندەن
 پێشانگای فلۆرێنسا بینالێ لە وڵاتی ئیتاڵیا ساڵی ٢٠٢١
 خەڵاتی AREUMی کۆریی، ساڵی ٢٠٠٢ 
 خەڵاتی جالا بینالێی تۆکیۆ JAALA (Japan , Africa and Latin America ) لە ساڵەکانی ١٩٩٤ و ٢٠٠٢
 خەڵاتی کوانجو بێنالێ. کۆریا
 خەڵاتی (man plus space)، ساڵی٢٠٠٠  
 خەڵاتی بینالێی لەندەن، ساڵی ٢٠٢١
یۆکۆھاما ترینالێ، ساڵی ٢٠٠٧

وێنۆک|سمکۆ ئەحمەد: "ئازار فڵچەی پێ ھەڵگرتم و خۆشەویستیش بەردەوامی" 

 وێنەی بەشێک لە بەرھەم  و چالاکییەکانی ھونەرمەند 

 سەرچاوەکان 

پۆل:زیندووان
پۆل:ھونەرمەندانی کورد
پۆل:شێوەکارانی کورد
پۆل:لەدایکبووانی ١٩٧٢
پۆل:کوردەکانی باشووری کوردستان
پۆل:خەڵکی سلێمانی
پۆل:دەرچووانی زانکۆی سەلاحەدین
پۆل:دەرچووانی زانکۆی تۆکیۆ